Nkandla is 'n dorp en munisipaliteit binne die King Cetshwayo-distriksmunisipaliteit in noordoos KwaZulu-Natal. Dit is ongeveer 280 km noord van Durban geleë. Nkandla is ook die woning van Jacob Zuma, Suid-Afrika se huidige president. Sy landgoed is 40 kilometer suid van die dorp Nkandla, anderkant die Nkandlawoud op die pad na Kranskop geleë.
Die naam Nkandla is afgelei van die Zoeloe werkwoord khandla wat beteken "om moeg te word, uitgeput te word of om uit te strek". Die Zoeloekoning Shaka het volgens oorlewering gesê dat hy uitgeput was nadat hy 'n dispuut in die omgewing besleg het.
Die dorp Nkandla is geleë op die kruising van vier belangrike roetes wat suid na Kranskop en Pietermaritzburg lei, wes na Vryheid, noord na Ulundi, en oos na Eshowe, uMhlathuze en die kus. Die Nkandla Munisipaliteit is een van ses plaaslike munisipaliteite in die uThungulu-distriksmunisipaliteit. Die grootste gedeelte van die bevolking leef in nedersettings versprei oor die stamowerheidgebied wat die grootste deel van die munisipaliteit beslaan. Die oppervlak van die Nkandla Munisipaliteit is ongeveer 1 827 vierkante kilometer groot waarvan 98% stam- en staatsgrond is. Meeste van die stamgrond behoort aan die Ingonyama Trust. Daar is 18 amakhosi (tradisionele leiers) in die gebied. Nkandla het 'n bevolking van 140 000 waarvan byna die helfte (46%) onder 15-jaar oud is.
Ekonomie en sosiale welstand[wysig | wysig bron]
Natuurreservaat en woude[wysig | wysig bron]
Ontsluit van "https://af.wikipedia.org/w/index.php?title=Nkandla&oldid=1485382"
Die bladsy is laas op 6 September 2016 om 09:56 bygewerk.